Gareth Cliff veg vir sy pos in hofGareth Cliff. Foto: Facebook M-Net het vroeër vandeesmaand aangekondig dat Cliff nie deel van die beoordelaarspaneel van vanjaar se Idols-reeks gaan wees nie. Cliff het hierna te kenne gegee dat hy M-Net vir R25 miljoen dagvaar vir “onregmatige afdanking en kontrakbreuk” asook naamskending. Volgens M-Net is daar op 8 Januarie met Cliff vergader waartydens hy ingelig is dat M-Net besluit het om hom nie weer as beoordelaar te gebruik nie in die lig van sy uitlatings op sosiale media. “Cliff se twiet op 4 Januarie dat mense nie vryheid van spraak verstaan nie, was enkele dae ná Penny Sparrow se uitlatings en te midde van ŉ woedende en toenemende debat oor rassisme in Suid-Afrika. Die twiet, met die bedoeling al dan nie, is wyd beskou as ŉ verdediging van Sparrow se reg om rassistiese en neerhalende uitsprake te maak.” M-Net sê in hofdokumente dat hy geregtig was om die besluit te neem om Cliff se kontrak (waarvoor hy R36 000 per episode betaal word) te eindig omdat Cliff se uitlating hewige reaksie ontlok het en daar groepe was wat Idols wou boikot. Lees die vorige berigte oor Gareth Cliff op Maroela Media.